Source: http://www.sindiraamatukogu.ee/uldinfo/pohimaarus/
Timestamp: 2019-07-20 21:56:17+00:00
Document Index: 200964

Matched Legal Cases: ['§ 6', '§ 35', '§ 33', '§ 1', '§ 7', '§ 8', '§ 9', '§ 14', '§ 15']

Raamatukogu põhimäärus – Sindi Linnaraamatukogu
2018. aasta TOP 10
Käsitöö õpiring
Lugemistuhin 2019
Tori valla raamatukogud
Sindi Linnaraamatukogu põhimäärus
Määrus kehtestatakse rahvaraamatukogu seaduse § 6 lõike 1, kohaliku omavalitsuse korralduse seaduse § 35 lõike 2 ja Sindi linna põhimääruse § 33 lõike 2 alusel
§ 1. Nimi ja õiguslik seisund
(1) Sindi Linnaraamatukogu (edaspidi raamatukogu) on Sindi Linnavalitsuse (edaspidi linnavalitsus) hallatav asutus.
(3) Raamatukogu juhindub oma tegevuses Eesti Vabariigis kehtivatest õigusaktidest, sealhulgas rahvaraamatukogu seadusest, Sindi Linnavolikogu (edaspidi linnavolikogu) ning linnavalitsuse õigusaktidest, UNESCO rahvaraamatukogude manifestist ja käesolevast põhimäärusest.
Raamatukogu asub Sindis aadressil Pärnu mnt 44, 86703.
Raamatukogu teeninduspiirkond on Sindi linna haldusterritoorium.
Raamatukogul on oma nimega pitsat ja oma sümboolika.
Õigusaktides sätestatud ülesannete täitmiseks raamatukogu:
1) komplekteerib kogud trükiste, auviste ning teiste teavikutega ja korraldab nende säilitamist;
2) tagab oma kasutuses oleva informatsiooni ja kogude kättesaadavuse, kasutades selleks kõikki infotehnoloogilisi võimalusi;
3) arvestab ja töötleb raamatukokku saabunud teavikud ning koostab nende avamiseks vajalikud infosüsteemid;
6) loob ja peab tegevuseks vajalikke bibliograafia-, täistekst- ja muid andmebaase;
7) kogub, säilitab ja teeb kättesaadavaks Sindit käsitleva informatsiooni;
9) annab informatsiooni raamatukogudevahelise laenutuse (RVL) kasutamise võimaluste kohta;
10) tellib lugeja soovil ja kulul raamatukogus puuduva teaviku RVL-i kaudu teistest Eesti raamatukogudest;
12) arendab e-teenuseid ja selleks vajalikku tehnoloogilist infrastruktuuri;
13) korraldab lugejakoolitust;
15) täidab teisi talle õigusaktidega pandud ülesandeid.
1) osutada raamatukogu kasutajatele tasulisi eriteenuseid (kopeerimine, andmebaaside kasutamine, printimine, skaneerimine jne) vastavalt linnavalitsuse poolt kehtestatud hinnakirjale;
2) saada oma tööks vajalikku informatsiooni kõikidelt Pärnu linna ja maakonna raamatukogudelt;
3) täiendada kogusid vahetuste, annetuste ja ostudega;
5) hallata, kasutada ja käsutada raamatukogu valduses olevat linnavara linnavolikogu poolt kehtestatud korras;
§ 7. Eeskirjad ja juhendid
(1) Raamatukogu teeninduse korraldus, lugejate õigused ja kohustused kehtestatakse raamatukogu kasutamise eeskirjas, mille kinnitab linnavolikogu.
§ 8. Tasuliste teenuste osutamine
Raamatukogu poolt osutatavate tasuliste teenuste hinnakirja kinnitab linnavalitsus.
§ 9. Lahtioleku aeg
Raamatukogu lahtioleku aja kinnitab linnavalitsus raamatukogu direktori ettepanekul.
JUHTIMINE, STRUKTUUR
JA TÖÖKORRALDUS
(1) Raamatukogu tööd juhib direktor, kelle koht täidetakse avaliku konkursi korras ning kelle kinnitab ametisse ja vabastab ametist linnavalitsus linnapea ettepanekul. Direktoriga sõlmib, muudab ja lõpetab töölepingu linnapea.
(2) Raamatukogu direktoril peab olema raamatukogunduse või infoteaduste kõrgharidus või
raamatukoguhoidja kutsekvalifikatsiooni IV aste.
2) võtab tööle raamatukogu töötajaid ning sõlmib, muudab ja lõpetab nendega töölepingud;
3) määrab raamatukogu töötajate töötasu suuruse;
4) kinnitab raamatukogu töökorralduse eeskirjad, tööohutusalased juhendid, töötajate ametijuhendid jms;
5) annab oma pädevuse piires käskkirju;
6) koostab raamatukogu eelarve eelnõu ja vastutab kinnitatud eelarvest kinnipidamise eest;
7) esindab raamatukogu;
8) tagab raamatukogu valdusse antud linnavara säilimise, korrashoiu ja sihtotstarbelise kasutamise;
9) täidab muid õigusaktidest ja käesolevast põhimäärusest tulenevaid ülesandeid.
Raamatukogu töötajate koosseisu kinnitab linnavalitsus. Töötamine raamatukogus toimub töölepingu alusel vastavalt kehtivatele töösuhteid reguleerivatele õigusaktidele.
Raamatukogus on järgmised osakonnad:
1) laenutusosakond;
2) lugemissaal;
3) avalik internetipunkt;
4) lasteosakond.
§ 14. Nõukogu
(1) Raamatukogu töö hindamiseks ja muude raamatukogu tegevust puudutavate oluliste küsimuste läbiarutamiseks moodustab linnavalitsus viieliikmelise nõukogu.
1) ettepanekute tegemine raamatukoguga seotud sihtprogrammide ja -projektide
väljatöötamiseks ja nende väljatöötamises osalemine;
3) muude raamatukogu tegevust puudutavate oluliste küsimuste läbiarutamine ja ettepanekute tegemine.
(4) Nõukogu koosseisu nimetab linnavalitsus kaheks aastaks. Nõukogu valib oma liikmete hulgast esimehe ja aseesimehe.
(5) Nõukogul on õigus kaasata oma töösse teisi asjatundjaid.
(6) Nõukogu koosolekud toimuvad vastavalt vajadusele, kuid mitte harvem kui 3 korda aastas.
(7) Nõukogu teeb oma otsused poolthäälteenamusega (poolt hääletab rohkem kui vastu). Nõukogu on otsustusvõimeline, kui kohal on vähemalt neli liiget, sealhulgas esimees või aseesimees. Nõukogu otsused protokollitakse ja saadetakse igale liikmele.
VARA, FINANTSEERIMINE, ARUANDLUS
JA JÄRELEVALVE
§ 15. Raamatukogu vara
Raamatukogu valduses oleva vara haldamine, kasutamine ja käsutamine toimub linnavolikogu poolt kehtestatud korras.
(1) Raamatukogu finantseeritakse linnaeelarvest ja riigieelarvest, annetustest, põhiülesannetega seotud tasulistest teenustest, laekumistest sihtasutustelt ja sihtkapitalidelt.
(2) Raamatukogu raamatupidamisarvestust ja aruandlust korraldab linnavalitsuse vastav struktuuriüksus.
(1) Raamatukogu põhimäärusejärgsete ülesannete täitmist kontrollib linnavalitsus.
(2) Raamatukogu rahaliste vahendite ja muu vara kasutamise üle teostab järelevalvet linnavalitsus.
JA TEGEVUSE LÕPETAMINE
Raamatukogu ümberkorraldamise ja tegevuse lõpetamise otsustab linnavolikogu.
(1) Sindi Linnavolikogu 8. mai 2008 määrus nr 10 „Sindi Linnaraamatukogu põhimäärus“ tunnistatakse kehtetuks.
(2) Määrus jõustub 19. aprillil 2011.
Telefon: 445 1448
Aadress: Pärnu mnt 44, Sindi
Email: sindilaenutus@torivald.ee
Raamatukogus on WiFi leviala.
Raamatuid saate tagastada raamatukogu uksel asuvasse postkasti!
20. AUGUST SULETUD!
© Copyright Sindi Linnaraamatukogu